钦定古今图书集成/历象汇编/乾象典/第065卷 > 《管窥辑要》 > 《占风歌》
## 钦定古今图书集成/历象汇编/乾象典/第065卷 > 《管窥辑要》 > 《占风歌》

“魁罡气白黄，堤防风势狂。早间日晒耳，狂风即时起。
早白与暮赤，飞砂及走石。午前日忽昏，北方风怒嗔，
午后日昏晕，风起须当慎。日月忽后圆，风来不等闲。
云掩日不动，风势如山重；反照色黄光，明朝风必狂。”
天道忽昏惨，狂风时下感。天色赤与黄，顷刻大风狂。
黑云片片生，眼底主狂风。黑紫云如牛，狂风急如流，
云，势若鱼鳞来，朝风不轻，黑云北方突，暴频风大毒，
黑云半开闭，大飓随风至，云起乱行急，风势难当抵。
〈阙五字〉狂风来不少，“辰阙电光飞，大飓必可期。”连日雨
朦胧，必定起狂风。星辰若昼见，顷刻狂风变。